《蟠松》
宋代·叶茵

一亩清阴覆客衣，相逢疑是草堂时。
隐然错节盘根势，欠者昂霄耸壑姿。
天遣蛰龙凭石窟，人攀巢鹘俯霜枝。
百年培植今谁属，何待岁寒然后知。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。